CPALL เซ็นสัญญาตั้งแฟรนไชส์ 7-Eleven ในสปป.ลาว นาน 30 ปี
CPALL เซ็นสัญญาแฟรนไชส์ 7-Eleven ในสปป.ลาว นาน 30 ปี
CPALL เซ็นสัญญาแฟรนไชส์ 7-Eleven ในสปป.ลาว นาน 30 ปี
28 ส.ค. 2563

บริษัท ซีพี ออลล์ จำกัด (มหาชน) หรือ CPALL แจ้งว่า เมื่อวันที่ 28 สิงหาคม 2563 CP ALL LAOS CO., LTD. ซึ่งเป็นบริษัทย่อยทางอ้อมของบริษัท (ถือหุ้นในสัดส่วน 99.99% โดย Albuera International Limited ซึ่งเป็นบริษัทย่อยที่บริษัทถือหุ้น 100%) ได้เข้าทำสัญญาแฟรนไชส์หลักสำหรับดำเนินการร้าน 7-Eleven ในประเทศสาธารณรัฐประชาธิปไตยประชาชนลาว กับ 7-Eleven,Inc. เป็นที่เรียบร้อยแล้ว
ทั้งนี้ CP ALL LAOS CO., LTD. ได้รับสิทธิแฟรนไชส์ในการจัดตั้งและดำเนินการร้าน 7-Eleven ในประเทศสาธารณรัฐประชาธิปไตยประชาชนลาวเป็นระยะเวลา 30 ปี โดยคู่สัญญาอาจตกลงต่ออายุสัญญาได้อีก 2 ครั้ง ครั้งละ 20 ปี
อนึ่ง CP ALL LAOS CO., LTD. เป็นบริษัทย่อยที่จัดตั้งขึ้นใหม่ตามกฎหมายสาธารณรัฐประชาธิปไตยประชาชนลาวเพื่อดำเนินธุรกิจร้าน 7-Eleven ตามสัญญาแฟรนไชส์หลักข้างต้นในประเทศสาธารณรัฐประชาธิปไตยประชาชนลาว โดยมีทุนจดทะเบียนเริ่มแรกเป็นจำนวนทั้งสิ้น 20,000,000,000 กีบลาว (หรือประมาณ 2,200,000 เหรียญสหรัฐ)
 